བོད་ཀྱི་སྐྱེ་བོ་རྣམས་ལ་གནང་བའི་ཞལ་ཆེམསའདིའང་རྣམ་ཐར་ཟངས་གླིང་མནང་གི་ལེའུ་སོ་གཅིག་པ་ཡིན་ཞིང་།ཁྱོན་བསྡོམས་ཚིག་རྐང་སོ་བརྒྱད་ཙམ་ཡོད།སློབ་དཔོན་པདྨས་ཞལ་ཆེམསའདིའི་ནང་བོད་སྤྱི་ཚོགས་ནང་གི་སྐྱེ་བོ་རྒན་དར་གཞོན་གསུམ་རྣམས་ཆོས་དང་འཇིག་རྟེན་གྱི་གནས་ལ་ཇི་ལྟར་བླང་དོར་བྱེད་ཚུལ་གྱི་ཚད་གཞི་ལྟ་བུ་མངོན་པར་བསྟན་པ་སྟེ།དཔེར་ན།ཕྱི་རབས་བོད་ཀྱི་སྐྱེ་བོ་རྒན་གཞོན་རྣམས།།རྒྱལ་པོའི་རྒྱལ་ཁྲིམས་གཉན་པར་ཟུང་།།རྗེ་ཡི་བཀའ་ལུང་གཉན་པར་ཟུང་།།སྒོས་སྤྱོད་ཡལ་བར་དོར་ནས་ནི།།གཙོ་བོ་སྤྱི་ཆོས་སྲོག་ཏུ་ལྟོས།།མནའ་ནི་གཟན་དུ་མི་བོར་ཞིང་།།ཆད་པ་ཐམས་ཅད་བཙན་པར་བྱ།།མང་པོ་རྣམས་ནི་ཁ་བསྡུས་ལ།།ངན་པ་ཁྱད་དུ་མི་གསོད་པར།སྤྱི་གྲོས་བྱས་ན་འགྱོད་པ་མེད།།མཛངས་མ་རྣམས་ཀྱིས་འདུན་གྲོས་ཀྱིས།།གྲྭ་གཟུངས་ཐུབ་ལ་བློ་གཏད་བྱ།།བསམ་ཤེས་རྣམས་ཀྱིས་ཞལ་ལྕེ་ཆོད།།དཔའ་བོ་རྣམས་ཀྱིས་དམག་སྣ་དྲོངས།།མཚོན་ཆ་རྣམས་ཀྱིས་དམག་དཔུང་སྐྱེད།།འཁོར་གཡོག་རྣམས་ཀྱིས་མེལ་ཙེ་གྱིས།།བྲན་འབངས་རྣམས་ནི་རིམ་པར་སྐོས།།མིས་བློ་གཏད་ན་ཡིད་མ་གཅོད།།སྐྱེས་པ་མཛངས་པར་འགྱུར་བས་ན།།ནོར་དུ་སྲིད་དང་གཏམ་སྙན་སྒྲུབས།།